**Iepirkuma komisijas 2017.gada 4.janvāra sēdē sniegtās atbildes uz**

**atklāta konkursa**

**„Ambulatoro pakalpojumu centra aprīkojuma iegāde A korpusam”**

**(identifikācijas Nr. PSKUS 2016/257)**

**ieinteresētā piegādātāja uzdotajiem jautājumiem**

**1.       Jautājums:**

Augstuma regulācija 25 cm un rotācija 20 grādi neietekmē funkcionalitāti un diagnostisko kvalitāti!

Lūdzu izteikt šādā redakcijā:

|  |  |
| --- | --- |
| 1.3 | Vadības panelis ar maināmu augstumu ne mazāk kā ~~25~~ 10 cm robežās, un rotāciju ~~120~~ 80 grādu robežās no centra uz abām pusēm tā ērtākai novietošanai atkarībā no izmeklējuma. |

**Atbilde:**

Ņemot vērā, ka šis sonogrāfs ir paredzēts izmantošanai vairākiem speciālistiem, šāda paneļa regulācija ir nepieciešama nodrošinot vairākas izmeklējumu pozīcijas.

**2.       Jautājums:**

Dinamiskais diapazons nav iekārtas kvalitātes rādītāj vienīgais un 300 dB ievērojamio sašaurina iespējamo pretendentu skaitu, tai skaitā arī PREMIUM iekārtas no pasaulē zināmiem ražotājiem. Daudzi ražotāji šo lielumu vispār neuzrāda tehniskajos datos, jo uzskata, ka tas ir pietiekošs.

Lūdzu izslēgt šo punktu no specifikācijas.

**Atbilde:**

Dinamiskais diapozons nosaka iekārtas kontrastu un nosaka attēla kvalitāti, ja šāds parametrs nav uzrādīts tehniskajā dokumentācijā, tad kā atbilstības apliecinājumu ir jāiesniedz ražotāja apstiprinājumu, ka piedāvātā iekārta atbilst izvirzītajām prasībām.

**3.       Jautājums**

|  |  |  |
| --- | --- | --- |
| 14. | 1.10 | Izmeklējumu dziļums ne mazāk kā 28 cm |

28 cm dziļums ir raksturīgs ZEMAS/VIDĒJAS klases iekārtām.

Lūdzu izteikt šo parametru sekojoši:

|  |  |  |
| --- | --- | --- |
| 14. | 1.10 | Izmeklējumu dziļums ne mazāk kā 36 cm |

**Atbilde:**

Tehiskajā specifikācijā ir izvirzītas zondu minimālās prasības, kas neizslēdz iespēju piedāvāt iekārtas ar labākiem parametriem.

**4.       Jautājums**

|  |  |  |
| --- | --- | --- |
| 14. | 6.1 | Lineārā zonde robežās no 5 līdz 11 MHz vai plašāk asinsvadu izmeklējumiem. |

5 MHz  apakšējā robeža ir par augstu, lai varētu izmeklēt paravertebrālās artērijas , pārāk zema penetrācija.

Lūdzu izteikt šo parametru sekojoši:

|  |  |  |
| --- | --- | --- |
| 14. | 6.1 | Lineārā zonde robežās no ne vairāk kā 3  līdz   11 MHz vai plašāk asinsvadu izmeklējumiem. |

**Atbilde:**

Tehiskajā specifikācijā ir izvirzītas zondu minimālās prasības, kas neizslēdz iespēju piedāvāt iekārtas ar labākiem parametriem.

**5.       Jautājums**

|  |  |  |
| --- | --- | --- |
| 14. | 6.2 | "Viendabīgu" kristālu vai ekvivalentu tehnoloģiju sektorālā zonde robežās no 2 līdz 4 MHz vai plašāk galvas asinsvadu izmeklējumiem. |

4MHz augšējā robeža nenodrošina pietiekamu izšķirtspēju transkraniālai neirosonoloģijai.

Lūdzu izteikt šo parametru sekojoši:

|  |  |  |
| --- | --- | --- |
| 14. | 6.2 | sektorālā zonde robežās no 2 līdz vismaz 5 MHz vai plašāk galvas asinsvadu izmeklējumiem. |

**Atbilde:**

Tehiskajā specifikācijā ir izvirzītas zondu minimālās prasības, kas neizslēdz iespēju piedāvāt iekārtas ar labākiem parametriem.

**6.       Jautājums**

|  |  |  |
| --- | --- | --- |
| 14. | 6.3 | Lineārā zonde robežās no 7 līdz 12 MHz vai plašāk virspusējo struktūru izmeklējumiem. |

Reimatoloģijai nepieciešama maksimāli liela izšķirtspēja, ko nodrošina maksimāli augsta frekvence.

12MHz ir daudz nepietiekama robeža, lai nodrošinātu nepieciešamo izmeklējumu kvalitāti.

Lūdzu izteikt šo parametru sekojoši:

|  |  |  |
| --- | --- | --- |
| 14. | 6.3 | Lineārā zonde robežās no 7 līdz  vismaz 18 MHz   virspusējo struktūru izmeklējumiem. |

**Atbilde:**

Tehiskajā specifikācijā ir izvirzītas zondu minimālās prasības, kas neizslēdz iespēju piedāvāt iekārtas ar labākiem parametriem.

**7. Jautājums**

Lūdzam rast iespēju grozīt, papildināt vai izņemt tehniskos punktus 18.daļai – Ultrasonogrāfs uroloģijai, lai varētu piedāvāt analogu ražotāja Hitachi produktu. Ražotājs Hitachi Medical var piedāvāt līdzvērtīgas, analogas Premium klases iekārtas, kas daudzos punktos uzrāda pat labākus rādītājus, nekā ir prasīts tehniskajās prasībās.

Lai varētu piedāvāt analogas ražotāja Hitachi Medical iekārtas, lūdzam izmainīt nebūtiskas atšķirības prasītajos tehniskajos datos, kas neietekmē izmeklējuma kvalitāti:

**7.1.** Punkts 18.2.2. : Mobils uz statīva, viegli manevrējams (kopējais svars, bez papildaprīkojuma nepārsniedz 70kg) izņemt svara prasības vai visu punktu, jo Hitachi Medical visas iekārtas, ir ar vienu roku viegli vadāmas, grozāmas, un, kad iekārta ir, novietota vēlamā pozīcijā, bloķējams ar vienu pedāļa nospiešanu.

**Atbilde.**

Ņemot vērā, ka slimnīcai ir jānodrošina iekārtu noslodze līdz 75%, iekārta tiks izmantota vairākās telpās, līdz ar to iekārtas svars un mobilitāte ir ļoti svarīga, lai samazinātu personāla traumu risku iekārtu pārvietojot.

**7.2.** Punktā 18.2.5. veikt izmaiņas, jo nav skaidrs, uz ko konkrēti attiecas prasītais frekvenču diapazons. Sistēmas darba frekvence, izmantojot zonžu frekvences, zonžu harmoniskā signāla diapazons, vai kāda cita tehniskā parametra raksturojums.

**Atbilde.**

Pie sonogrāfa tehniskajām prasībām minētais frekvenču diapozons ir paša sonogrāfa darba frekvence, kas sevī ietver pievienojamo zonžu frekvenču diapozonu.

**7.3.** Punkts 18.6.1. “Convex zonde (2,0 – 6,0 MHz)”. Frekvenču diapazons 1,0-5,0 MHz ir atbilstošs?

**Atbilde.**

Frekvenču diapazons ir izvēlēts atbilstoši izmeklējumiem izmantotajam frekvenču diapazonam. Par atbilstošu tiks uzskatīts piedāvājums, kas atbilst izvirzītajām tehniskajām prasībām.

**7.4.** Punkts 18.6.2. “Trans rektālā zonde ar trim skenēšanas plaknēm (Biplane un Endfire) (4,0 – 14,0 MHz)” Vai frekvenču diapazons 2,0 – 10,0 MHz ir atbilstošs?

**Atbilde.**

Frekvenču diapazons ir izvēlēts atbilstoši izmeklējumiem izmantotajam frekvenču diapazonam. Par atbilstošu tiks uzskatīts piedāvājums, kas atbilst izvirzītajām tehniskajām prasībām.

**7.5.** Punkts 18.6.2. “Trans rektālai trīsplakņu zondei daudzreiz lietojama duāla biopsijas uzlika, ar kuru iespējams veikt biopsijas gan endfire plaknē, gan biplane plaknē”. Šī prasība raksturo tikai vienu pretendentu un neietekmē US aparāta darbību, vai attēla kvalitāti. Lūdzam mainīt šo prasību uz “Trans rektālai trīsplakņu zondei daudzreiz lietojama duāla biopsijas uzlika, ar kuru iespējams veikt biopsijas gan endfire plaknē, gan biplane plaknē vai analogs risinājums”.

**Atbilde.**

Izvirzītā prasība par duālu biopsijas uzliku nodrošina, ka zondi neizņemot var veikt izmeklējumus gan endfire gan biplane plaknē, kas atbilst pasūtītāja vajadzībām, nav skaidrs kāds analogs risinājums tiek piedāvāts un vai tas tiešām būs līdzvērtīgs un atbilstošs paredzētajam mērķim.

**7.6.** Punkts 18.6.2. “Zondes pieslēguma ligzdas atrodas procesora sānos, aprīkotas ar ērtu fiksatoru, kurš atrodas virs zondes pieslēguma ligzdas un ērti fiksējamas ar vienu roku”. Šī prasība raksturo tikai vienu pretendentu un neietekmē US aparāta darbību vai attēla kvalitāti. Lūdzam mainīt šo prasību uz “Iespējams vienlaicīgi pieslēgt ne mazāk kā 4 elektroniskās zondes”.

**Atbilde.**

Jebkura sonogrāfa ligzdas atrodas iekārtas sānos, virziens nav definēts, kā arī zonžu fiksācijas iespēja ir nepieciešama vienkāršai darba ergonomijai, un šo prasību spēj nodrošināt jebkurš iekārtas ražotājs.